Diari Oficial de la Generalitat Valenciana


Sumari del DOGV 6219, del 04-03-2010 (2010/2410)

Subhasta de béns mobles en acta d'execució extrajudicial.
---------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2410


Data del document
:   26-02-2010

Organisme emissor
:   Notaria de Javier Maximo Juarez Gonzalez

Tipus de document
:   Subhasta

Subhasta de béns mobles en acta d'execució extrajudicial. [2010/2410]  
Que davant de mi es tramita la venda en pública subhasta, per haver sigut ordenat així en incident de jura de comptes del recurs ordinari 1/000724/2005-DREC, per la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, contra Josefa María Alifa Vila, a instàncies del lletrat Ignacio José Varona García i del procurador Francisco José García Albert.  
Aquesta subhasta s'ajustarà a les bases següents:  
1. Lloc, dia i hora de celebració  
El 15 d'abril de 2010, a les 12.00 hores al meu despatx professional, situat a València, carrer d'En Joan d'Àustria, 36-1r-5a.  
2. Objecte de la subhasta  
485 accions, de cent dotze euros i vint-i-sis cèntims (112,26 €) de valor nominal cada una, números de la 561 a la 665, de la 771 a la 805 i de la 2.521 a la 2.865, propietat de l'executada Josefa María Alifa Vila, de l'entitat mercantil Tovsi, SA, amb CIF número A-46080560, inscrita en el Registre Mercantil de València, tom 4.032, llibre 1344, foli 67, secció 8, full V-18800, inscripció 25a i domicili social a València, avinguda de Peris i Valero, número 175. De l'expedient no resulten càrregues anteriors al procediment. Consta en aquest que «Vist el testimoni de particulars de l'incident de jura de comptes del recurs 1/725/05, tingueu en compte l'embargament practicat en aquest incident, a l'efecte del sobrant que puga derivar-se d'aquesta execució».  
3. Tipus per a la subhasta  
Es fixa en el valor nominal de les participacions socials (112,26 €), és a dir, en la suma total de cinquanta quatre mil quatre-cents quaranta-sis euros i deu cèntims (54.446,10 €).  
Aquest tipus té el caràcter de mínim i caràcter unitari i global respecte de la totalitat d'accions objecte d'execució, de manera que només s'admetran postures iguals o superiors al mínim fixat referit a la totalitat de les accions objecte d'execució.  
4. Consignacions  
Per a participar en la subhasta, excepte la pròpia part creditora, tots els altres postors sense excepció hauran de consignar en la notaria amb anterioritat a la celebració de la subhasta, en metàl·lic o per mitjà de xec bancari, una quantitat equivalent al 20% del tipus de subhasta, és a dir, la suma de deu mil huit-cents huitanta-nou euros i vint-i-dos cèntims (10.889,22 €).  
5. Procediment de la subhasta  
La subhasta se celebrarà pel procediment de sobres tancats que s'hauran de lliurar al notari en l'acte de celebració de la subhasta, quan aquesta s'inicie.  
L'acte de la subhasta serà públic; el notari autoritzant procedirà a obrir els sobres tancats depositats, i proclamarà la persona del millor postor i el preu que ofereix. Serà nul·la i no tindrà cap efecte qualsevol postura que no arribe al tipus mínim de licitació.  
Si en l'acte de la subhasta no hi ha cap postor, el creditor podrà demanar l'adjudicació dels béns pel tipus mínim d'eixida.  
Es reconeix al creditor el dret a igualar la millor postura durant el termini màxim de 10 dies naturals des de la celebració de la subhasta.  
Es prohibix la cessió de rematada, excepte en el cas de resultar adjudicatari el propi creditor. La cessió es verificarà per mitjà de diligència, amb assistència del cessionari, qui haurà d'acceptar-la, tot això prèviament o simultàniament al pagament del preu de la rematada.  
En qualsevol moment anterior a l'aprovació de la rematada o de l'adjudicació al creditor el deutor podrà alliberar els seus béns pagant íntegrament el que dega a l'executant per principal, interessos i costes tant en aquest procediment com en el procediment 1/725/05.  
6. Forma de pagament del preu. Despeses i impostos de la transmissió, títol de l'adjudicatari  
En cas d'adjudicació, l'adjudicatari haurà de procedir a completar el pagament del preu en el termini màxim de 10 dies naturals, en efectiu o per mitjà de xec bancari vigent d'una entitat legalment establida a Espanya. Les despeses i els impostos de la transmissió els pagarà la part adjudicatària.  
L'incompliment dins del termini i en la forma escaient per l'adjudicatari d'aquesta obligació de pagar la resta del preu i les despeses i impostos a càrrec seu, comportarà la nul·litat absoluta de la seua adjudicació i la pèrdua del depòsit realitzat, sense cap dret a ser rescabalat per cap concepte.  
Serà títol suficient per a l'adjudicatari aquesta acta d'execució extrajudicial, sempre que conste acreditat el pagament complet del preu de la rematada.  
7. Devolució del depòsit a la resta d'ofertes  
El depòsit realitzat per la resta de postures es reintegrarà al terme de l'acte de la subhasta, en metàl·lic o per mitjà de xec.  
8. Dret d'adquisició preferent a favor dels socis i de la societat  
L'adquisició d'accions conseqüència d'un procediment judicial o administratiu d'execució a favor de persones diferents de les enumerades en apartat 1 de l'article 11 dels estatuts socials (soci, cònjuge o descendent de l'accionista transmetent), queda subjecta a un dret d'adquisició preferent en els termes que disposa l'article 11.3 dels estatuts socials remesos per l'òrgan d'administració.  
9. Aplicació del preu de la rematada  
El preu de la rematada es lliurarà a l'executant a compte de la quantitat per la qual s'haja despatxat l'execució i, si sobrepassa aquesta quantitat, es retindrà el romanent fins que s'efectue la liquidació del que, finalment, es dega a l'executant i de l'import de les costes de l'execució. Consta en l'expedient que «Vist el testimoni de particulars de l'incident de jura de comptes del recurs 1/725/05, tingueu en compte l'embargament practicat en aquest incident, a l'efecte del sobrant que puga derivar-se d'aquesta execució».   
10. Documentació  
La documentació relativa a aquest expedient pot consultar-se en aquesta notaria, i s'entendrà que tot licitador accepta com a suficient la titulació així com les càrregues que afecten les accions subhastades.  
València, 26 de febrer de 2010.- El notari: Javier Máximo Juárez González.